
A V I Z

asupra propunerii legislative aprobarea unor măsuri fiscale pentru stimularea consumului şi relansarea activităţilor economice
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă aprobarea unor măsuri fiscale pentru stimularea consumului şi relansarea activităţilor economice, trimisă cu adresa nr. Pl-x 544 din    8 decembrie 2014, înregistrată sub nr.4c-11/1204 din 9 decembrie 2014.
Senatul, în calitate de primă Cameră sesizată, a respins propunerea legislativă în şedinţa din 2 decembrie 2014.

Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut propunerea legislativă menţionată mai sus, în şedinţa din 26 ianuarie 2015.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 486 din 29 aprilie 2014.
În urma dezbaterilor, cu unanimitate de voturi, s-a hotărât avizarea negativă a propunerii legislative.

Iniţiativa legislativă  face parte din categoria legilor ordinare.

